[{"text_idx": "#000000", "text": "Abenduko zubia 2014 Sagardoetxean: \u201cDebekatutako fruitua argitan\u201d eta barrikotea."}, {"text_idx": "#000002", "text": "Abenduko zubi honetan, urte sasoi honi dagozkion usadio zaharrak berreskuratuko dira Sagardoetxean: batetik, gabonetako pinua apainduko da sagar eta kandelekin eta bestetik, sagardo berridun barrikotearen dastaketa eskainiko da gaztaina eta sardina zaharrekin lagunduta."}, {"text_idx": "#000003", "text": "\u201cDebekatutako fruitua argitan\u201d, gabonetako pinuaren apainketa"}, {"text_idx": "#000004", "text": "Gabonetako festen atarian gaude eta pinuek etxe nahiz kaleak apainduko dituzte datozen asteetan. Jatorri alemaniarra duen kristau usadio honek 1.400 urte baino gehiago dauzka. Jatorriz, pinuak sagarrekin (tentaldiaren ikurra) eta kandelekin (argiaren ikurra) apaintzen ziren. Denborarekin, ordea, sagarrak eta kandelak bola, argi eta beste apaingarri batzuengatik aldatu dira eta haurrei opariak uzteko usadioa gehitu zaio."}, {"text_idx": "#000005", "text": "Abenduko zubi honetan usadio zahar hau Sagardoetxeara ekarriko da. Gabonetako pinu bat jarriko da sagar eta kandelekin apainduta eta museora gerturatzen diren bisitariek beren sagarrak dekoratu, urte berrirako desioak idatzi, pinuan zintzilikatu eta kandelak pizteko aukera izango dute. Pinuaren ondoan, Sagardoetxeako Olentzero egongo da haurren gutunak jasotzeko."}, {"text_idx": "#000006", "text": "\u201cBarrikotea gaztaina eta sardin zaharrekin\u201d, dastaketa berezia"}, {"text_idx": "#000007", "text": "Urtero bezala, sagardoaren kulturako usadio zaharrenetarikoa dena ere gogora ekarriko da: barrikotea. Aintzinan, sagardogintzako lanak bukatu ostean, barrika bat muztioarekin betetzen zuten. Bi aste beranduago, bizilagunek festa bat ospatzen zuten barrikotea gaztaina eta sardin zaharrekin lagunduta dastatzeko."}, {"text_idx": "#000008", "text": "Hala, bisitariek beren sagarrak, desioak eta kandelak pinuan zintzilikatu ostean, sagardo berridun barrikotea gaztaina eta sardina zaharrekin lagunduta dastatzeko aukera izango dute Sagardoetxean."}, {"text_idx": "#000009", "text": "\u2013 Sagardoetxeako bisita + Pinuaren apainketa + Barrikotea gaztaina eta sardina zaharrekin: 5\u20ac pertsonako.\n\u2013 Sagardoetxeako bisita + Sagardotegian bazkaria: 33,50\u20ac pertsonako."}]